હવે વિદેશની વાત કરીએ તો હિન્દુઓ અને હિન્દુ-ઇતિહાસ પ્રત્યે પારાવાર ગેરસમજુતિઓ પ્રવર્તે છે. મોટાભાગની ગેરસમજુતિઓ પાશ્ચાત્ય ઇતિહાસકારોએ ઉત્પન્ન કરેલી છે. અને તેથી તેઓ “એલીફન્ટહેડ ગૉડ”ને “એલીફન્ટ ગૉડ” માને છે. હનુમાનને “મંકી ગૉડ” માને છે. અને બધાજ પ્રાણીઓને હિન્દુઓ ગૉડ માને છે એવું તેઓ માને છે. આવું તો ઘણું બધું છે. અને કેટલાક ભારતીય અર્ધદગ્ધ મૂર્ધન્યો પણ આવું માનતા હોય તો તેમનો શો ગુનો?